NORAKSTS

|  |  |
| --- | --- |
| 28.10.2021. | Nr.16/18 |

###### PIEMAKSA PAŠVALDĪBAS POLICIJAS DARBINIEKIEM PAR DARBU PAAUGSTINĀTA RISKA UN SLODZES APSTĀKĻOS

###### ĀRKĀRTĒJĀS SITUĀCIJAS LAIKĀ

(Ziņo: I.Škutāne)

**Atklāti balsojot: PAR – 13** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 21.panta pirmās daļas 27.punktu un Ministru kabineta 2021. gada 9. oktobra rīkojuma Nr. 720 “Par ārkārtējās situācijas izsludināšanu” 10.punktu,

**JELGAVAS VALSTSPILSĒTAS DOME NOLEMJ:**

1. Noteikt ar 2021.gada 10.oktobri piemaksu par darbu paaugstināta riska un slodzes apstākļos saistībā ar Covid-19 infekcijas slimības uzliesmojumu un tās seku novēršanu (turpmāk – darbi) 75 % (septiņdesmit pieci procenti) apmērā no stundas algas likmes (turpmāk – piemaksa) Jelgavas pilsētas domes 2018.gada 6.februāra lēmuma Nr.2/3 “Amati, kurus veicot amatpersonas (darbinieki) ir pakļautas reālam dzīvības vai veselības apdraudējumam (riskam)” 1.2.apakšpunktā norādītajiem Jelgavas valstspilsētas pašvaldības iestādes “Jelgavas pašvaldības policija” (turpmāk – Pašvaldības policija) amatu izpildītājiem (turpmāk – darbinieki).

2. Par piemaksas piešķiršanu konkrētam darbiniekam lemj Pašvaldības policijas priekšnieks, ievērojot šādus piemaksas noteikšanas kritērijus:

2.1. piemaksa tiek noteikta par darbiem, kas atbilst visiem šādiem nosacījumiem:

2.1.1. darbi tiek veikti klātienē;

2.1.2. darbu veikšana ir kritiski svarīga sabiedrībai, kā arī Pašvaldības policijas darbības nepārtrauktības nodrošināšanai;

2.2. darbinieks veic kādu no šādiem darbiem:

2.2.1. darbus, kuru veikšanas laikā darbinieks ir tiešā saskarsmē ar klientiem, nonāk fiziskā kontaktā vai ilgstoši atrodas tuvāk par 2 metriem no klienta;

2.2.2. piedalās pasākumos, kas saistīti ar sabiedriskās kārtības nodrošināšanu un ārkārtējā situācijā noteikto ierobežojumu kontroli;

2.2.3. darbus augsta riska objektos vai nelielā rādiusā pie augsta riska objektiem, tas ir, vietās, kur uzturas personas, kurām jāievēro izolācija, vietās, kas atzīstamas par epidemioloģiski nedrošu vidi ar vairāku cilvēku klātbūtni;

* + 1. veic Covid-19 inficēto personu un Slimību profilakses un kontroles centra noteikto kontaktpersonu dzīvesvietu apsekošanu (ar kontaktu);

2.3. piemaksa tiek noteikta atbilstoši darbinieka nostrādāto stundu skaitam darbos.

3. Piemaksu izmaksāt no Jelgavas valstspilsētas pašvaldības budžeta programmas 03.110 “Jelgavas pašvaldības policija” līdzekļiem atbilstoši Pašvaldības policijas rīkojumam pēc katra mēneša rezultātu izvērtēšanas.

4. Finanšu nodaļai nodrošināt līdzekļu atjaunošanu “Jelgavas pašvaldības policijas” budžeta programmai 03.110 “Jelgavas pašvaldības policija” no Jelgavas valstspilsētas pašvaldības budžeta programmas “Izdevumi neparedzētiem gadījumiem” līdzekļiem.

5. Pašvaldības policijai sagatavot un iesniegt normatīvajos aktos noteiktās atskaites par līdzekļu pieprasīšanu no valsts budžeta programmas 02.00.00 “Līdzekļi neparedzētiem gadījumiem” atbilstoši faktiski izlietotajam apmēram.

6. Lēmuma izpildi kontrolēt Jelgavas valstspilsētas pašvaldības izpilddirektoram.

7. Lēmums piemērojams ārkārtējās situācijas laikā.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 29.oktobrī